Správa o hospodárení SAG za rok 2014 a rozpočet na rok 2015

Nový výbor SAG pod vedením Miroslava Poliaka oficiálne prevzal hospodárenie asociácie po MSR v máji 2014. Účtovníctvo ako aj financie sme prevzali vo veľmi zlom stave. 
Oficiálne účtovníctvo počas rokov 2012 a a 2013 nebolo vedené a bolo potrebné ho celé spracovať. Okrem toho sa musel nový výbor vysporiadať s viacerými oficiálnymi aj neoficiálnymi pohľadávkami a záväzkami z minulých období ako aj nedostatkom prostriedkov na financovanie aktivít asociácie.
Tieto skutočnosti predznamenali hlavnú úlohu výboru v oblasti hospodárenia, ktorou sa stala finančná konsolidácia. Počas roku 2014 sa podarilo najmä:
•	Splniť všetky zákonné povinnosti SAG v oblasti účtovníctva a daní vrátane minulých období.
•	Vysporiadať všetky záväzky SAG z minulosti.
•	Významne znížiť objem pohľadávok SAG.
•	Zvýšiť transparentnosť s nakladania s finančnými prostriedkami SAG.

Základné údaje o hospodárení za minulé roky sú uvedené v nasledovných tabuľkách:

Prehľad príjmov a výdavkov	2012	2013	2014	
Príjmy	           689,00 € 	        4 535,01 € 	      10 629,17 € 	
Z majetku	 	              0,01 € 	              0,10 € 	
Z darov	           354,00 € 	 	        6 845,00 € 	
Z členských príspevkov	           335,00 € 	           395,00 € 	           382,00 € 	
Z príspevkov z podielu dane (2%)	 	 	 	
Z dotácií	 	        1 400,00 € 	 	
Ostatné (splatenie pohľadávok)	 	        2 740,00 € 	        3 402,07 € 	
Výdavky	        8 623,00 € 	        4 631,77 € 	        8 113,11 € 	
Služby a prevádzková réžia	           434,00 € 	           632,59 € 	        1 950,98 € 	
Ostatné (financovanie činnosti)	        8 189,00 € 	        3 999,18 € 	        6 162,13 € 	
Rozdiel príjmov a výdavkov	-       7 934,00 € 	-           96,76 €	        2 516,06 € 	

Prehľad majetku	2012	2013	2014	
Majetok	      10 075,00 € 	        4 524,92 € 	        3 638,90 € 	
Pohľadávky	        6 142,00 € 	        3 402,07 € 	 	
Peniaze (hotovosť v pokladni)	        3 931,00 € 	        1 137,09 € 	            77,12 € 	
Bankové účty	              2,00 € 	-           14,24 € 	        3 561,78 € 	
Záväzky	           437,00 € 	        1 273,97 € 	 	
Rozdiel majetku a záväzkov	        9 638,00 € 	        3 250,95 € 	        3 638,90 € 	

Je známe, že finančná situácia asociácie sa v posledných rokoch významne zhoršila, a to hlavne vďaka strate príjmov zo štátnych dotácií (za posledné tri roky 2012-2014 sme obdržali len 1400 Eur), pričom výdavky SAG zostávali na nezmenenej úrovni. Z tohto dôvodu bol výbor nútený behom roka 2014 prijať viacero úsporných opatrení:
•	Zrušiť dotácie klubov
•	Zrušiť výkonnostnú súťaž juniorov
•	Znížiť financovanie súťažných podujatí
•	Zrušiť prenájom kancelárie v Dome športu (od  apríla 2014)
•	Minimalizovať výdavky na služby (web stránka a účtovníctvo, ktoré teraz zabezpečujú členovia výboru bezplatne)

Napriek nepriaznivej finančnej situácii sa výbor snažil zachovať financovanie aktivít v roku 2014 na úrovni schválenej predošlým výborom a tiež vysporiadať záväzky SAG z minulosti, čo sa z veľkej časti podarilo. Bolo však na úkor finančných rezerv SAG, ktoré sa významne znížili a preto rovnaký prístup v ďalšom roku už nie je možný. 

V snahe zvýšiť príjmy v roku 2015 prijal výbor v roku 2014 nasledovné opatrenia:
•	Schválil zvýšenie členských príspevkov
•	Obnovil status SAG ako združenia oprávneného prijímať príspevok z podielu zaplatených daní (2% )
•	Zažiadal o dotáciu na MŠSR (aj keď bez významnejšieho úspechu- dostali sme len 700 Eur, ktoré sú účelovo viazané)
•	Podarilo sa získať dotáciu 1 000 Eur z nadácie Pontis (zásluhou Mira Poliaka) na finacovanie účasti mládeže a študentov na MSR a Slovenského festivalu go

Rozpočet SAG na rok 2015 schválil výbor ako vyrovnaný a plánované výdavky zodpovedajú očakávaným príjmom. To má samozrejme za následok významne zredukovanie výdavkov na činnosť.

Príjmy	   3 600,00 € 	Poznámka	
Členské	      700,00 € 	 	
Podiel zaplatenej dane 2 %	      200,00 € 	 	
Telekom grant (Ponis)	   1 000,00 € 	účelovo viazaný na financovanie účasti žiakov a študentov na MSR a Slovenskom festivale Go	
Dotácia z MŠ 	      700,00 € 	účelovo viazaná: Odmeny športovcov za výsledky dosiahnuté v roku 2014 a trénerov mládeže	
Dary	   1 000,00 € 	 	
Výdavky	   3 530,00 € 	 	
EGF -členské	      200,00 € 	 	
IGF- Členské	      130,00 € 	 	
Réžia a služby	      200,00 € 	vedenie účtu, doména, potvrdenia k žiadostiam, notárske overenia ...	
Odmena športovci	      200,00 € 	športovec Lisý Pavol za 1. miesto na MEJ - súťaž jednotlivcov	
Odmena tréneri	      500,00 € 	tréner Pálenčár Ladislav za celoživotnú prácu s mládežou a životné jubileum 60 rokov	
GPS	      200,00 € 	ceny	
Medajly pre majstrovstvá	      150,00 € 	rengo, páry, 9x9, 13x13, ženy, muži, ženy, juniori, bleskovky	
MSR	      906,00 € 	org. výdavky, ceny, konferencia (Pontis: 56E doprava + 500E ubytovanie)	
Festival Go	      694,00 € 	(Pontis: 144E doprava + 300E ubytovanie)	
Košický turnaj	      350,00 € 	 	

Ak budú skutočné príjmy vyššie, môže výbor rozpočet prehodnotiť.

V Bratislave 5.5.2015

Juraj Waczulík
Hospodár SAG